Näitused Tallinnas  Arhitektuurimuuseumi ruumes avati eilse Tallinna päeva puhul Jüri Ojaveri installatsioonidest ja Karin Hallas-Murula fotodest koosnev väljapanek "Lammutatud Tallinn 1991-2008". Kuigi paljude lagunenud puitmajade lammutamine on olnud möödapääsmatu, on samas kadunud linnapildist ka hulganisti korralikke ja kobedaid maju - viimase kümnendi jooksul on Tallinnas antud välja üle tuhande lammutusloa. Lammutamises on alati midagi fataalset ja kurba, eriti kui lammutatakse elumaja, kellegi kunagist kodu. Ent pole halba ilma heata - lammutajate üheks lemmikpiirkonnaks kujunenud kesklinnas on avanenud hulganisti uusi põnevaid (läbi)vaateid...